Mar 26,2015
ఎన్‌టీపీసీ కొత్త ప్లాంటుకు టెండర్లు
                హైదరాబాద్‌: ప్రభుత్వ రంగ విద్యుత్తు ఉత్పత్తి సంస్థ ఎన్‌టీపీసీ విశాఖపట్నం ప్లాంటులో ఏర్పాటు చేయ తలపెట్టిన ప్రాజెక్టు పనులు సెప్టెంబరు నుంచి మొదలు కానున్నాయి. ఇందుకు సంబంధించిన పరికరాల కోసం సంస్థ బుధవారం టెండర్లను ఆహ్వానించింది. నాలుగు, 1000 మెగా వాట్ల సామర్థ్యం కలిగిన బొగ్గు ఆధారిత విద్యుత్తు ప్లాంట్‌లను అదనంగా ఏర్పాటు చేసేందుకు సంస్థ ఇప్పటికే సన్నాహాలను మొదలు పెట్టిన సంగతి తెలిసిందే. ఇక్కడ ప్లాంటును ఏర్పాటుకు సంబంధించిన పర్యావరణ అనుమతులు ఇచ్చే ప్రక్రియ ఇప్పటికే మొదలైందని సంస్థ వెల్లడించింది. ఇది మే చివరి నాటికి పూర్తి కావచ్చని సంస్థ తెలిపింది.సెప్టెంబరు నుంచి పనులు మొదలవుతుందని పేర్కొంది. అత్యాధునిక సాంకేతిక విలువలతో ఈ ప్లాంటులను ఏర్పాటు చేయనున్నారు. ఇందుకోసం ఏటా 13.7 మిలియన్‌ టన్నుల బోగ్గు అవసరం అవుతుందని అంచనా.
మీ స్నేహితులకు రికమెండ్ చెయ్యండి